CELEX: 32013R0619
Language: bg
Date: 2013-06-26 00:00:00
Title: Регламент за изпълнение (ЕС) № 619/2013 на Комисията от 26 юни 2013 година относно забрана за риболовна дейност за кораби с мрежи гъргър под флага на или регистрирани във Франция, Гърция, Италия, Малта и Испания, извършващи риболов на червен тон в Атлантическия океан, на изток от 45° западна дължина, и в Средиземно море

27.6.2013   
            
            
               BG
            
            
               Официален вестник на Европейския съюз
            
            
               L 175/43
            
         РЕГЛАМЕНТ ЗА ИЗПЪЛНЕНИЕ (ЕС) № 619/2013 НА КОМИСИЯТА
   от 26 юни 2013 година
   относно забрана за риболовна дейност за кораби с мрежи гъргър под флага на или регистрирани във Франция, Гърция, Италия, Малта и Испания, извършващи риболов на червен тон в Атлантическия океан, на изток от 45° западна дължина, и в Средиземно море
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството (1), и по-специално член 36, параграф 2 от него,
   като има предвид, че:
   
               (1)
            
            
               С Регламент (ЕС) № 40/2013 на Съвета от 21 януари 2013 г. за определяне на наличните възможности за 2013 г. за риболов на определени рибни запаси и групи от рибни запаси, предмет на международни преговори или споразумения, във водите на ЕС и за корабите на ЕС в някои води извън ЕС (2) се определя количеството червен тон, което може да бъде уловено от кораби и капани на Европейския съюз през 2013 г. в Атлантическия океан, на изток от 45° западна дължина, и в Средиземно море.
            
         
               (2)
            
            
               В Регламент (ЕО) № 302/2009 на Съвета от 6 април 2009 г. относно многогодишен план за възстановяване на червения тон в източната част на Атлантическия океан и в Средиземно море, за изменение на Регламент (ЕО) № 43/2009 и за отмяна на Регламент (ЕО) № 1559/2007 (3) се изисква държавите членки да уведомяват Комисията за индивидуалните квоти, разпределени на техните кораби с дължина над 24 метра. По отношение на корабите за улов с дължина под 24 метра и капаните, държавите членки трябва да уведомят Комисията поне за квотата, разпределена на организации на производителите или на групи кораби, извършващи риболов с подобно съоръжение.
            
         
               (3)
            
            
               Общата политика в областта на рибарството цели осигуряване на дългосрочната жизнеспособност на сектор „Рибарство“ чрез устойчива експлоатация на живите водни ресурси, основана на подхода на предпазливост.
            
         
               (4)
            
            
               В съответствие с член 36, параграф 2 от Регламент (ЕО) № 1224/2009 на Съвета, когато Комисията установи въз основа на информацията, предоставяна от държавите членки, или друга информация на нейно разположение, че възможностите за риболов за Европейския съюз, държава членка или група от държави членки се смятат за изчерпани за едно или повече съоръжения или риболовни флоти, тя информира съответните държави членки за това и забранява риболовните дейности в съответната зона, със съответното съоръжение, спрямо съответния запас, група от запаси или от страна на флота, участващ в тези специфични риболовни дейности.
            
         
               (5)
            
            
               Информацията, с която Комисията разполага, показва, че възможностите за риболов на червен тон в Атлантическия океан, на изток от 45° западна дължина, и в Средиземно море, отпуснати на кораби с мрежи гъргър, плаващи под флага на или регистрирани във Франция, Гърция, Италия, Малта и Испания, са изчерпани.
            
         
               (6)
            
            
               На 3, 5, 8 и 17 юни Франция е уведомила Комисията за това, че е наредила спиране на риболовните дейности на своите 17 кораба с мрежи гъргър, извършващи риболов на червен тон през 2013 г., считано от 3 юни за 10 от посочените кораби, считано от 5 юни за четири кораба, считано от 8 юни за два кораба и считано от 17 юни за останалия кораб, като с това е наложила забрана за всички тези дейности, считано от 17 юни 2013 г., 17:22 часа.
            
         
               (7)
            
            
               На 3 юни Гърция е уведомила Комисията за това, че е наредила спиране на риболовната дейност на своя кораб с мрежи гъргър, извършващ риболов на червен тон през 2013 г., считано от 3 юни 2013 г., 08:00 часа.
            
         
               (8)
            
            
               На 13 юни Италия е уведомила Комисията за това, че е наредила спиране на риболовните дейности на своите 12 кораба с мрежи гъргър, извършващи риболов на червен тон през 2013 г., считано от 5 юни за четири от посочените кораби, считано от 6 юни за четири кораба, считано от 9 юни за три кораба и считано от 13 юни за останалия кораб, като с това е наложила забрана за всички тези дейности, считано от 13 юни 2013 г., 15:27 часа.
            
         
               (9)
            
            
               На 8 юни Малта е уведомила Комисията за това, че е наредила спиране на риболовната дейност на своя кораб с мрежи гъргър, извършващ риболов на червен тон през 2013 г., считано от 8 юни 2013 г., 21:56 часа.
            
         
               (10)
            
            
               На 3 и 17 юни Испания е уведомила Комисията за това, че е наредила спиране на риболовните дейности на своите шест кораба с мрежи гъргър, извършващи риболов на червен тон през 2013 г., считано от 3 юни за пет от посочените кораби и считано от 17 юни за останалия кораб, като с това е наложила забрана за всички тези дейности, считано от 17 юни 2013 г., 00:00 часа.
            
         
               (11)
            
            
               Необходимо е, без да се засягат гореспоменатите дейности на Франция, Гърция, Италия, Малта и Испания, Комисията да потвърди забраната за риболов на червен тон в Атлантическия океан, на изток от 45° западна дължина, и в Средиземно море, извършван от кораби с мрежи гъргър под флага на или регистрирани в съответните държави — членки на ЕС, считано най-късно от 17 юни 2013 г., 17:22 часа за Франция, от 3 юни 2013 г., 8:00 часа — за Гърция, най-късно от 13 юни 2013 г., 15:27 часа — за Италия, от 8 юни 2013 г., 21:56 часа — за Малта и най-късно от 17 юни 2013 г., 00:00 часа — за Испания.
            
         ПРИЕ НАСТОЯЩИЯ РЕГЛАМЕНТ:
   Член 1
   Считано най-късно от 17 юни 2013 г., 17:22 часа се забранява риболовът на червен тон в Атлантическия океан, на изток от 45° западна дължина, и в Средиземно море, извършван от кораби с мрежи гъргър под флага на или регистрирани във Франция.
   Червен тон, уловен от тази дата нататък от горепосочените кораби, не се задържа на борда, не се поставя в садки за угояване или отглеждане, не се трансбордира, прехвърля или разтоварва на суша.
   Член 2
   Считано от 3 юни 2013 г., 08:00 часа се забранява риболовът на червен тон в Атлантическия океан, на изток от 45° западна дължина, и в Средиземно море, извършван от кораби с мрежи гъргър под флага на или регистрирани в Гърция.
   Червен тон, уловен от тази дата нататък от горепосочените кораби, не се задържа на борда, не се поставя в садки за угояване или отглеждане, не се трансбордира, прехвърля или разтоварва на суша.
   Член 3
   Считано най-късно от 13 юни 2013 г., 15:27 часа се забранява риболовът на червен тон в Атлантическия океан, на изток от 45° западна дължина, и в Средиземно море, извършван от кораби с мрежи гъргър под флага на или регистрирани в Италия.
   Червен тон, уловен от тази дата нататък от горепосочените кораби, не се задържа на борда, не се поставя в садки за угояване или отглеждане, не се трансбордира, прехвърля или разтоварва на суша.
   Член 4
   Считано от 8 юни 2013 г., 21:56 часа се забранява риболовът на червен тон в Атлантическия океан, на изток от 45° западна дължина, и в Средиземно море, извършван от кораби с мрежи гъргър под флага на или регистрирани в Малта.
   Червен тон, уловен от тази дата нататък от горепосочените кораби, не се задържа на борда, не се поставя в садки за угояване или отглеждане, не се трансбордира, прехвърля или разтоварва на суша.
   Член 5
   Считано най-късно от 17 юни 2013 г., 00:00 часа се забранява риболовът на червен тон в Атлантическия океан, на изток от 45° западна дължина, и в Средиземно море, извършван от кораби с мрежи гъргър под флага на или регистрирани в Испания.
   Червен тон, уловен от тази дата нататък от горепосочените кораби, не се задържа на борда, не се поставя в садки за угояване или отглеждане, не се трансбордира, прехвърля или разтоварва на суша.
   Член 6
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 юни 2013 година.
      
         
            За Комисията, от името на председателя,
         Maria DAMANAKI
         
            Член на Комисията
         
      
   
   
      (1)  ОВ L 343, 22.12.2009 г., стр. 1.
   
      (2)  ОВ L 23, 25.1.2013 г., стр. 1.
   
      (3)  ОВ L 96, 15.4.2009 г., стр. 1.